
Comisia pentru                  Comisia pentru administraţie     Comisia pentru transporturi                                             industrii şi servicii            publică şi amenajarea teritoriului          şi infrastructură                                                     

 Nr.4c-3/208/2019                    Nr.4c-7/226/2019                       Nr.4c-4/79/2019
                                                                                               Bucureşti, 25 iunie 2019
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.21/2019 pentru modificarea şi completarea Legii nr.38/2003 privind transportul în regim de taxi şi în regim de închiriere,  cu care Comisia pentru industrii şi servicii , Comisia pentru administraţie publică şi amenajarea teritoriului  și Comisia pentru transporturi şi infrastructură au fost sesizate în fond, transmis cu adresa PL.x 250 din 3 iunie 2019.
În raport de obiectul şi conţinutul său, proiectul de lege face parte din categoria legilor ordinare.

               PREŞEDINTE,                PREŞEDINTE,                 PREŞEDINTE,                                          
               Iulian Iancu               Florin Claudiu Roman         Lucian Nicolae Bode

Comisia pentru                  Comisia pentru administraţie     Comisia pentru transporturi                                             industrii şi servicii            publică şi amenajarea teritoriului          şi infrastructură                                                     

 Nr.4c-3/208/2019                       Nr.4c-7/226/2019                      Nr.4c-4/79/2019

  Bucureşti, 25 iunie 2019
      PLx 250/2019                                                                                                             
R  A  P  O  R  T     C  O  M  U  N

asupra proiectului de Lege privind aprobarea Ordonanţei de urgenţã a Guvernului nr.21/2019 pentru modificarea şi completarea Legii nr.38/2003 privind transportul în regim de taxi şi în regim de închiriere
În conformitate cu prevederile art.95 şi ale art.115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii, Comisia pentru administraţie publică şi amenajarea teritoriului şi Comisia pentru transporturi şi infrastructură au fost sesizate în fond, pentru dezbatere şi avizare cu  proiectul de Lege privind aprobarea Ordonanţei de urgenţã a Guvernului nr.21/2019 pentru modificarea şi completarea Legii nr.38/2003 privind transportul în regim de taxi şi în regim de închiriere, transmis cu adresa nr. PL.x 250/2019 din 3 iunie 2019  şi înregistrat la comisii sub nr.4c-3/208/2019, nr.4c-7/226/2019, respectiv nr.4c-4/79/2019.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Proiectul de lege pentru aprobarea ordonanţei de urgenţă a fost adoptat de Senat în şedinţa din data de 28 mai 2019, ca urmare a depăşirii termenului de adoptare, potrivit art. 115 alin. (5) din Constituţia României republicată.

Consiliul Legislativ avizează favorabil proiectul de ordonanţă de urgenţă, cu observaţii şi propuneri, prin avizul cu nr. 255/2.04.2019.
Consiliul Economic şi Social avizează favorabil proiectul de act normative prin avizul cu nr. 1433 din 28.03.2019.

Comisia juridică, de disciplină şi imunităţi a avizat favorabil actul normativ în şedinţa din 11 iunie 2019.

Proiectul de lege are ca obiect de reglementare modificarea şi completarea Legii nr.38/2003, în scopul schimbării regimului juridic al serviciilor de transport în regim de închiriere, din servicii de utilitate publică, în transport comercial, având în vedere intrarea în vigoare a prevederilor Legii nr.328/2018 prin care s-au exclus serviciile de transport în regim de închiriere, din sfera serviciilor publice de transport local.
În conformitate cu prevederile art.63 şi ale art. 61  din Regulamentul Camerei Deputaţilor, republicat, comisiile au dezbătut proiectul de lege în şedinţa comună din data de 25 iunie 2019.
Deputaţii celor trei comisii au participat la şedinţă conform listelor de prezenţă.
În urma finalizării dezbaterilor, membrii celor trei comisii au hotărât, cu majoritate de voturi, adoptarea Proiectului de Lege privind aprobarea Ordonanţei de urgenţã a Guvernului nr.21/2019 pentru modificarea şi completarea Legii nr.38/2003 privind transportul în regim de taxi şi în regim de închiriere, în forma Senatului. 
În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                PREŞEDINTE,                 PREŞEDINTE,                                          

           Iulian Iancu                    Florin Claudiu Roman       Lucian Nicolae Bode
                                        
              SECRETAR,                    SECRETAR,                      SECRETAR,

          Adnagi Slavoliub            Simona Bucura Oprescu        Marius Bodea
1
2

